ኢሱፉ ዳዮ በሁለት ቢጫ በቀይ ካርድ ከሜዳ በመጀመሪያው አጋማሽ በተሰናበተበት ጨዋታ በመጨረሻ ደቂቃ በተቆጠረ ግብ በ10 ተጫዋች የተጫወተችው ቡርኪናፋሶ ከሴኔጋል ጋር ነጥብ ተጋርታለች፡፡ በርትራንድ ትራኦሬ ለቡርኪናፋሶ እንዲሁም ኢስማኤላ ሳር ለሴኔጋል ባስቆጠሯቸው ግቦች ቡድኖቹ 1 አቻ የመጀመሪያ አጋማሽን ጨርሰዋል፡፡ ከእረፍት መልስ ሳድዮ ማኔ የቴራንጋ አንበሶቹን ቀዳሚ ሲያደርግ ፓፔ ሰይዱ ንዳዬ በራሱ ግብ ላይ በ88ኛው ደቂቃ ባስቆጠረው ግብ ቡርኪና ፋሶ ነጥብ ተጋርታለች፡፡ ምድቡን ቡርኪና ፋሶ እና ኬፕ ቨርድ በእኩል 6 ነጥብ በግብ ክፍያ ተበላልጠው ሲመሩት ሴኔጋል በ5 እንዲሁም ደቡብ አፍሪካ በ4 ተከታዮቹን ደረጃዎች ይዘዋል፡፡
